ΓΡΑΠΤΗ ΕΡΩΤΗΣΗ E-1146/01

υποβολή: Laura Gonzlez lvarez (GUE/NGL) προς την Επιτροπή

(10 Απριλίου 2001)

Θέμα: Επιθέσεις κατά του περιβάλλοντος στη νήσο Λανθαρότε (Κανάρια-Ισπανία)

Η νήσος Λανθαρότε στο αρχιπέλαγος των Καναρίων έχει κηρυχθεί προστατευόμενος οικοβιότοπος από την Unesco. Η δράση του καλλιτέχνη Csar Manrique που κατάγεται από τα Κανάρια συνέβαλε στην προστασία του νησιού από επιθετικές ενέργειες κατά του φυσικού και αρχαιολογικού πλούτου και του τοπίου του. Ωστόσο, σήμερα, η ισχυρή πίεση του τουρισμού απειλεί να εξαφανίσει ζώνες μεγάλης οικολογικής και πολιτιστικής αξίας.

Η κατασκευή του λιμανιού αναψυχής Marna del Rubicn στον όρμο Berrugo (Playa Blanca) έχει ήδη εν μέρει καταστρέψει ένα περιβάλλον με μεγάλη φυσική και εθνογραφική αξία στην κοινότητα Yaiza του Λανθαρότε. Στην παράλια περιοχή, που χαρακτηρίζεται από απόκρημνες ακτές και ρηχούς, αμμώδεις βυθούς που δημιουργούν ένα ιδανικό οικοσύστημα για την απόθεση γόνου και την τροφή των ψαριών, έχουν ήδη εναποτεθεί χιλιάδες τόνοι πέτρας και αμμοχάλικου, εξαφανίζοντας τη μικρή παραλία από την οποία έβγαιναν για ψάρεμα οι ψαρόβαρκες της περιοχής. Κατεστράφησαν επίσης αρχαιολογικά και ιστορικά κατάλοιπα.

Ποιες ενέργειες μπορεί να αναλάβει η Επιτροπή προκειμένου να εξασφαλίσει, στην περίπτωση που εξετάζουμε, την τήρηση των οδηγιών 85/337/ΕΟΚ(1) και 92/43/ΕΟΚ(2), σχετικά με τη μελέτη των περιβαλλοντικών επιπτώσεων και την προστασία των φυσικών οικοτόπων;

(1) ΕΕ L 175 της 5.7.1985, σελ. 40.

(2) ΕΕ L 206 της 22.7.1992, σελ. 7.

Apnthsh της κας Wallstrm εξ ονόματος της Επιτροπής

(14 Ιουνίου 2001)

Σημειώνεται ότι η Επιτροπή δεν γνωρίζει τα γεγονότα που αναφέρει το Αξιότιμο Μέλος του Ευρωπαϊκού Κοινοβουλίου στη γραπτή ερώτησή του.

Με βάση τις πληροφορίες του Αξιότιμου Μέλους του Ευρωπαϊκού Κοινοβουλίου, η Επιτροπή διαπιστώνει ότι η περιοχή όπου πρόκειται να κατασκευασθεί η συγκεκριμένη μαρίνα σκαφών αναψυχής, στη νήσο Lanzarote, δεν έχει χαρακτηρισθεί από τις ισπανικές αρχές Περιοχή Ειδικής Προστασίας των Πτηνών βάσει του

άρθρου 4 της οδηγίας 79/409/ΕΟΚ του Συμβουλίου, της 2ας Απριλίου 1979, για τη διατήρηση των αγρίων πτηνών(1). Ούτε πρόκειται για περιοχή την οποία η επιστημονική κοινότητα έχει χαρακτηρίσει Σημαντική περιοχή για τα πτηνά σύμφωνα με τον κατάλογο που καταρτίσθηκε το 1998 για την Επιτροπή από εθνικούς εμπειρογνώμονες και το Birdlife. Eξάλλου, η περιοχή αυτή δεν αναφέρεται από τις ισπανικές αρχές στον εθνικό κατάλογο τοποθεσιών κοινοτικού ενδιαφέροντος που μπορούν να ενταχθούν μελλοντικά στο δίκτυο Natura 2000 με βάση την οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών ενδιαιτημάτων και της άγριας πανίδας και χλωρίδας. Κατά συνέπεια, από άποψη διατήρησης της φύσης, η δεδομένη περίπτωση φαίνεται ναπάγεται αποκλειστικά στην αρμοδιότητα των ισπανικών κεντρικών και περιφερειακών αρχών.

Σχετικά με την οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, πρέπει ναπενθυμισθεί ότι το άρθρο 2 της εν λόγω οδηγίας προβλέπει ότι τα σχέδια που, ιδίως, λόγω της φύσης, του μεγέθους ή της θέσης τους, μπορούν να έχουν σημαντικές επιπτώσεις στο περιβάλλον, ναποβάλλονται σε εκτίμηση όσον αφορά τις επιπτώσεις τους πριν δοθεί η άδεια.

Η διάταξη αυτή εφαρμόζεται στα έργα που αναφέρονται στο Παραρτήματα Ι και II της οδηγίας. Το Παράρτημα II, σημείο 10, στοιχείο ι) αναφέρει τις μαρίνες σκαφών αναψυχής. Σύμφωνα με το άρθρο 4 παράγραφος 2, τα έργα πουπάγονται στο Παράρτημα II πρέπει ναπόκεινται σε εκτίμηση όταν το αρμόδιο κράτος μέλος κρίνει ότι τα χαρακτηριστικά του έργου το επιβάλλουν.

Σημειώνεται ότι η οδηγία 85/337/ΕΟΚ τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(2). Ωστόσο, σύμφωνα με το άρθρο 3 παράγραφος 2 της οδηγίας 97/11/ΕΚ, για τις αιτήσεις έκδοσης αδείας που κατατέθηκαν πριν τις 14 Μαρτίου 1999, ισχύουν οι διατάξεις της οδηγίας 85/337/ΕΟΚ στην έκδοσή της πριν την τρποποίηση.

Ούτως ή άλλως, η Επιτροπή ζήτησε από τις ισπανικές αρχές να σχολιάσουν τα γεγονότα που ανέφερε το Αξιότιμο Μέλος του Ευρωπαϊκού Κοινοβουλίου στη γραπτή ερώτησή του, προκειμένου να εξασφαλίσει ότι στη δεδομένη περίπτωση θα τηρηθεί το κοινοτικό δίκαιο.

(1) ΕΕ L 103 της 25.4.1979.

(2) ΕΕ L 73 της 14.3.1997.